Up-838/05
Datum: 2006-10-20T00:00:00.000+02:00
ecli: ECLI:SI:USRS:2006:Up.838.05
vrsta: posamični akt
zadeva: ustavna pritožba
objavljeno: Neobjavljeno | 20.10.2006
dokument: US26616
akt: Ustavna pritožba zoper odločbo Ministrstva za finance št. 471-354/03 z dne 30. 6. 2004  v zvezi s sklepom Davčne uprave Republike Slovenije, Davčnega urada Kočevje, št. 47112-145/03-5-43-84-33 z dne 26. 5. 2003
resitev: zavrženje
izrek: Ustavna pritožba zoper odločbo Ministrstva za finance št. 471-354/03 z dne 30. 6. 2004  v zvezi s sklepom Davčne uprave Republike Slovenije, Davčnega urada Kočevje, št. 47112-145/03-5-43-84-33 z dne 26. 5. 2003 se zavrže.
stavek: Ker procesna predpostavka izčrpanosti pravnih sredstev ni podana, je Ustavno sodišče ustavno pritožbo zavrglo.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.2, Zakon o Ustavnem sodišču [ZUstS]
datum_vloge: 2005-08-23T22:00:00.000Z
datum_odlocitve: 2006-10-19T22:00:00.000Z

# Up-838/05-7

20. 10. 2006

## SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 3. oktobra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

---

Ustavna pritožba zoper odločbo Ministrstva za finance št. 471-354/03 z dne 30. 6. 2004 v zvezi s sklepom Davčne uprave Republike Slovenije, Davčnega urada Kočevje, št. 47112-145/03-5-43-84-33 z dne 26. 5. 2003 se zavrže.

### OBRAZLOŽITEV

V postopku davčne izvršbe je prvostopenjski organ zoper pritožnika uvedel prisilno izterjavo dolga davčnih obveznosti izbrisane družbe B. Ministrstvo je pritožnikovo pritožbo zoper to odločitev zavrnilo. Davčni urad Kočevje je s sklepom št. 47112-145/03-5-43-84-33 z dne 14. 12. 2004 odločil, da se postopek davčne izvršbe, uvedene s sklepom istega organa z dne 26. 5. 2003, nadaljuje.

Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva. Ker v obravnavani zadevi niso izčrpana niti redna pravna sredstva (sodno varstvo v upravnem sporu), za obravnavanje ustavne pritožbe niso izpolnjene procesne predpostavke. Zato je Ustavno sodišče ustavno pritožbo zavrglo.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

Milojka Modrijan